### | | | | --- | --- | | | | | --- | | **Byråd** 28. november 2017 Sagsnr. 710-2017-32499 Dok.nr. 710-2017-247772 Carsten Olsen | | 150.                Kommunale tilsyn på ældreområdet 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Serviceloven § 151 og retssikkerhedsloven på det sociale område |

###

**SAGENS INDHOLD**

Byrådet skal i denne sag tage stilling til resultaterne af
de årlige kommunale tilsyn på [adresse] plejecentre, der er gennemført
fra årets begyndelse og frem til 1. oktober 2017 på plejecentrene [adresse],
Skaghøj, [adresse] og Voldumcentret.

Efter serviceloven skal Favrskov Kommune sikre, at der føres
et årligt uanmeldt tilsyn. Tilsynet kan varetages enten af kommunen eller af en
ekstern samarbejdspartner. Tilsynene er gennemført af firmaet BDO
Statsautoriseret revisionsselskab (BDO) i august og september 2017.

Formålet med tilsynet er at påse, at beboerne får den hjælp,
de har ret til. Desuden skal tilsynet påse, at hjælpen er tilrettelagt og
bliver udført på en faglig og økonomisk forsvarlig måde samt gribe korrigerende
ind, før mindre problemer udvikler sig til alvorlige problemer.

Tilsynet omfatter områderne:

· Aktuelle vilkår og status

· Det skriftlige grundlag

· Pleje, omsorg og praktisk bistand

· Mad og måltider

· Kommunikation og adfærd

· Aktiviteter og eventuelle frivillige indsatser

· Kompetencer og udvikling.

På baggrund af tilsynet kategoriseres resultatet heraf som:

· Særdeles tilfredsstillende

· Meget tilfredsstillende

· Tilfredsstillende

· Mindre tilfredsstillende

· Ikke tilfredsstillende.

BDO har kategoriseret resultaterne på plejecentrene [adresse]
og Andreas Nielsen som ”Særdeles tilfredsstillende”, mens resultaterne på Skaghøj
kategoriseres som ”Tilfredsstillende” og [adresse] som ”Meget tilfredsstillende”.

Det er BDO´s vurdering, at de kommunale plejecentre er
veldrevne med gode rammer. Beboerne giver alle steder udtryk for at være
tilfredse, ligesom medarbejderne generelt vurderes at være engagerede og
fagligt kompetente.

BDO´s bemærkninger knytter sig hovedsageligt til området
”Det skriftlige grundlag”, hvor BDO har givet anbefalinger til alle fire
plejecentre. På [adresse], [adresse] og Voldumcentret blev dokumentationen vurderet
til at være særdeles eller meget tilfredsstillende om end med enkeltstående
fejl, mens dokumentationen på Skaghøj blev vurderet som mindre
tilfredsstillende, idet ikke alle døgnrytmeplaner og fokusområder var udfyldt
korrekt. Alle steder er BDO’s anbefalinger efterfølgende blevet fulgt, hvilket
på Skaghøj har afstedkommet en mere omfattende og målrettet undervisning af
plejepersonalet.

På plejecentrene [adresse], Skaghøj og Tinghøj har BDO desuden
haft bemærkninger til området ”Mad og måltider”. På [adresse] og [adresse] blev
indsatsen vurderet som meget tilfredsstillende om end med enkelte bemærkninger,
mens indsatsen på Skaghøj blev vurderet som mindre tilfredsstillende, idet
medarbejdernes rehabiliterende indsats samt fokus på de sociale relationer
mellem borgerne under måltidet i højere grad bør prioriteres. Desuden blev der
bemærket en enkelt uhensigtsmæssig servering af en dessert i en portionsbakke.
Alle steder er BDO’s anbefalinger efterfølgende blevet fulgt, og på Skaghøj er
der iværksat en proces, der fremadrettet skal sikre det gode måltid for
beboerne.

Tilsynet vurderer på alle fire centre, at tilbud om
aktiviteter er yderst varierede, og tilpasset den enkelte borgers behov.

Alle tilsynsrapporter er vedlagt denne sag som bilag.
Bilaget ”Sammenfatning af konklusioner og opfølgning – kommunale tilsyn på
ældreområdet 2017” opsummerer kort indholdet af tilsynsrapporterne og beskriver
den opfølgning, som tilsynene har afstedkommet.

**VURDERING**

Social og Sundhed finder det positivt, at resultaterne på [adresse],
[adresse] og Voldumcentret kan kategoriseres som særdeles, henholdsvis meget
tilfredsstillende.

Social og Sundhed vurderer herudover, at de opfølgende
aktiviteter, der er gennemført på alle fire plejecentre, imødekommer BDO´s
anbefalinger.

**ØKONOMI**

Ingen økonomiske konsekvenser.

**INDDRAGELSE**

BDO’s rapporter og ”Sammenfatning af konklusioner og
opfølgning – kommunale tilsyn på ældreområdet 2017” har været i høring hos
Ældrerådet, som ikke har haft bemærkninger hertil. Høringssvaret er vedlagt
sagen som bilag.

**INDSTILLING**

Direktøren for Social og Sundhed indstiller til Byrådet:

1. At Tilsynets afrapportering tages til efterretning.

2. At indsatserne i notatet ”Sammenfatning af konklusioner og opfølgning –
kommunale tilsyn på ældreområdet 2017” godkendes.

**BESLUTNING**

***Social- og Sundhedsudvalget, 7. november 2017:***

Fraværende:Ingen

Indstilles godkendt.

***Økonomiudvalget, 14. november 2017:***

Fraværende:Kenn Kristiansen

Indstilles godkendt.

**Bilag**

|  |  |
| --- | --- |
| Sammenfatning af konklusioner og opfølgning - kommunale tilsyn på ældreområdet 2017 | 710-2017-219887 |
| Kommunale tilsyn [adresse] | 710-2017-217940 |
| Kommunale tilsyn Skaghøj 2017 | 710-2017-217936 |
| Kommunale tilsyn [adresse] tilsyn [adresse] vedr. kommunale tilsyn | 710-2017-236107 |